CELEX: C2006/190/05
Language: sl
Date: 2006-08-12 00:00:00
Title: Zadeva C-419/04: Sodba Sodišča (tretji senat) z dne 22. junija 2006 (predlog za sprejetje predhodne odločbe Cour d'appel de Poitiers — Francija) — Conseil général de la Vienne proti Directeur général des douanes et droits indirects (Naknadna izterjava uvoznih dajatev — Odpust uvoznih dajatev — Pogoji — Člen 871 Uredbe o izvajanju carinskega zakonika Skupnosti — Doseg dolžnosti predložitve Komisiji — Neprijava dopolnilnih plačil dobrovernega davčnega zavezanca, ki bi morala biti vključena v carinsko vrednost uvoženega blaga)

12.8.2006   
            
            
               SL
            
            
               Uradni list Evropske unije
            
            
               C 190/3
            
         Sodba Sodišča (tretji senat) z dne 22. junija 2006 (predlog za sprejetje predhodne odločbe Cour d'appel de Poitiers — Francija) — Conseil général de la Vienne proti Directeur général des douanes et droits indirects
   (Zadeva C-419/04) (1)
   
   (Naknadna izterjava uvoznih dajatev - Odpust uvoznih dajatev - Pogoji - Člen 871 Uredbe o izvajanju carinskega zakonika Skupnosti - Doseg dolžnosti predložitve Komisiji - Neprijava dopolnilnih plačil dobrovernega davčnega zavezanca, ki bi morala biti vključena v carinsko vrednost uvoženega blaga)
   (2006/C 190/05)
   Jezik postopka: francoščina
   Predložitveno sodišče
   Cour d'appel de Poitiers
   Stranki v postopku v glavni stvari
   
      Tožeča stranka: Conseil général de la Vienne
   
      Tožena stranka: Directeur général des douanes et droits indirects
   Predmet
   Predlog za sprejetje predhodne odločbe — Cour d'appel de Poitiers — Razlaga člena 871 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (UL L 253, str. 1) — Izterjava zneska carinskega dolga — Obvezna predložitev Komisiji v primeru dvoma o dosegu kriterijev v zvezi z izterjavo ali odpustom dajatev, ki izhajajo iz carinskega dolga
   Izrek
   Člen 871 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti, kot je bila spremenjena z Uredbo Komisije (ES) št. 1677/98 z dne 29. julija 1998, je treba razlagati tako, da nacionalni carinski organi v postopku izterjave ali odpusta nepobranih carinskih dajatev primera niso dolžni posredovati Komisiji, da ga ta uredi, kadar so njihovi dvomi glede dosega kriterijev iz člena 220(2)(b) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti v zadevnem primeru izginili, celo po tem ne, ko bi omenjeni organi že izrazili namen, da primer posredujejo Komisiji, ali kadar se dvomi nanašajo na naknadno vknjiženje carinskih dajatev, ki niso bile pobrane, ker dobroverni uvoznik ni prijavil plačil, ki bi morala biti vključena v carinsko vrednost uvoženega blaga.
   
      (1)  UL C 284 z dne 20.11.2004.